# lav4e РЕПУБЛИКА БЪЛГАРИЯ

#  Министерство на земеделието

#  Областна дирекция “Земеделие”-гр. Сливен

БЮДЖЕТ НАКРАТКО

*Съгласно чл. 15 /1/Публикуване**на актуална обществена информация от Закона за достъп до обществена информация*

УВАЖАЕМИ ГРАЖДАНИ,

В Областна дирекция „Земеделие"— Сливен се осъществява финансово — счетоводното обслужване в съответствие с разпоредбите на Закона за счетоводството, Счетоводна и амортизационна политика на ОД „Земеделие" - Сливен, указанията на Министерство на земеделието, Министерството на финансите и нормативните актове, отнасящи се до дейността. Изготвят се ежемесечни, тримесечни и годишни отчети за касовото изпълнение на бюджета на дирекцията и оборотни ведомости. Стопанските операции се отразяват в три обособени отчетни групи: „Бюджет", „Други сметки и дейности" и „Сметки за средства от Европейския съюз".

*Утвърденият бюджет за 2022г. на ОД „Земеделие"- Сливен е както следва:*

1. Приходи- включва приходи от общинските служби по земеделие, съгласно Тарифата за таксите, събирани от органите по поземлената собственост, приходи от ОД „Земеделие" за регистрация и контрол на земеделска и горска техника, съгласно Тарифата за таксите, събирани по Закона за регистрация и контрол на земеделската и горската техника, приходи от такси, съгласно Тарифата за таксите, които си заплащат при промяна на предназначението на земеделските земи, както и приходи от отдаване под наем и аренда на земеделски земи от Държавен поземлен фонд.

- Общинските служби по земеделие събират такси за извършени административни услуги на граждани, а именно: издаване на препис от решение на поземлена комисия или на общинска служба по земеделие, издаване на удостоверение за идентичност на имот, за установяване на промяна в начина на трайно ползване, за издаване на талон за аренда и наем, и др.

* На основание Закона за регистрация и контрол на земеделската и горската техника Областна дирекция „Земеделие" - Сливен извършва годишни и сезонни технически прегледи на техника, идентификация при първоначална регистрация и промяна в регистрация, пускане в употреба или бракуване на техника; издава и подменя свидетелства за регистрация на техника, издава и подменя свидетелства за правоспособност за работа с техника.
* Стопанските приходи, събирани от ОД „Земеделие" - Сливен са на основание чл. 47 от ППЗСПЗЗ, изразяващ се в упражняване правата на собственик на Министъра на земеделието върху земите от ДПФ, отдавайки ги под наем, аренда и др.

Планираните приходи за 2022г. са в размер на 469500лв. в т.ч. приходи от наем и аренда на земеделски земи- 329000лв., такси по Наредба № 49/2004г. и Тарифата за таксите, събирани от органите по поземлената собственост и Тарифа за таксите, събирани по Закона за регистрация и контрол на земеделската и горска техника- 147000лв., приходи от глоби по издадени наказателни постановления- 3100лв. и внесен данък върху приходите от стопанска дейност- 9600лв.

2. Разходи- Общо планираните разходи по бюджета за 2022г. на ОД „Земеделие" - Сливен са в размер на 1129300лв. и включват:

- Заплати и възнаграждения за персонала- 717600лв.;

- Други възнаграждения и плащания за персонала- 22700лв.;

- Задължителни осигурителни вноски от работодателя- 225000лв.;

- Издръжка, в това число разходи за 164000лв.

ОД „Земеделие" - Сливен стриктно прецизира разходите си в рамките на утвърдената бюджетна рамка.

В ОД „Земеделие" - Сливен има създадена система за финансово управление и контрол, която включва контролни правила и процедури съобразно действащата нормативна уредба.

С цел спазване на нормативните изисквания и с оглед осигуряване на адекватно и ефективно функциониране на СФУК в дирекцията са въведени контролни дейности, които включват предварителен контрол за законосъобразност, система за двоен подпис, разделяне на отговорности между отделните структурни звена и служителите, процедури за пълно, вярно, точно и своевременно осчетоводяване на всички операции.